Sledujte nás na Instagrame@hospodarske_noviny
Vláda na svojom dnešnom rokovaní schválila viaceré opatrenia, ktoré majú pomôcť ľuďom zasiahnutým pandémiou koronavírusu.
Vláda jednomyseľne schválila odloženie platenia odvodov za mesiac január, informoval po rokovaní vlády minister práce Milan Krajniak.
Minister financií Eduard Heger oznámil, že v rámci Lex korona sa im podarilo zjednodušiť poberanie daňového bonusu na dieťa.
"Všetku prvú pomoc, ktorú títo podnikatelia poberali, započítame pre účely zápočtu daňového bonusu a tak oň neprídu," povedal Heger s tým, že podnikatelia by mohli kvôli zníženým tržbám o daňový bonus prísť.
Zároveň oznámil, že testovanie zamestnancov si budú môcť dať podnikatelia do nákladov.
Samotný marcový termín daňových priznaní zatiaľ plošne posúvať neplánujú. Minister to odôvodnil tým, že každý si vie jednoducho posunúť termín na podanie daňového priznania o tri mesiace.
Denný prehľad správ emailom
Dostávajte každý deň nové informácie zo sveta politiky, ekonomiky a biznisu.
Pred zadaním e-mailovej adresy si prečítajte pravidlá ochrany osobných údajov a používania cookies. Súhlas na odoberanie noviniek môžete kedykoľvek odvolať.